Foto: FAH

PREDSJEDNIK Hrvatske stranke umirovljenika Silvano Hrelja neće sudjelovati u preslagivanju vladajuće većine niti ima namjeru svojim glasom osigurati većinu premijeru Andreju Plenkoviću za izglasavanje povjerenja novim ministrima ako do toga glasanja dođe u Saboru, priopćeno je iz Hrvatske stranke umirovljenika povodom.

> HDZ PREOTEO HRELJU SDP-U? Jandroković: U tijeku su razgovori, cilj je većina

Priopćenjem su se oglasili povodom, kako su naveli, tendencioznih medijskih napisa pojedinih medija o potpori Silvana Hrelje preslagivanju vladajuće većine.

Tekst se nastavlja ispod oglasa

"Hrvatska stranka umirovljenika nije spremna na neviđeno podržati formiranje vladajuće većine za koju nije jasno tko je čini i koji joj je program, kako tendenciozno sugerira naslov u jednim dnevnim novinama.

Zakonski prijedlozi koji imaju za cilj rješavanje nekog od brojnih problema u mirovinskom sustavu mogu dobiti potporu Hrvatske stranke umirovljenika jer smo jedini istinski predstavnik umirovljeničkih interesa u Saboru i cilj nam je bolji materijalni status umirovljenika", stoji u priopćenju HSU-a.



Dalje se navodi da predsjednik HSU-a Silvano Hrelja smatra da novi izbori neće bitno izmijeniti raspored snaga u Saboru, no njegov glas u parlamentu sigurno neće odlučivati o tome ide li Hrvatska na nove izbore ili ne, kako je zlonamjerno interpretirana njegova izjava u jednom mediju.